Szakdolgozat feladat

**Szabó Enikő**

Mérnökinformatikus hallgató részére

Orvos-beteg kommunikáció menedzselésére szolgáló webalkalmazás fejlesztése React alapokon

Napjainkban komoly problémát jelent az egészségügyi dolgozók leterheltsége, ami a szakterületi dolgozóhiány mellett, a hatékony kommunikációs csatonák hiányából és jelentős mértékű adminisztrációs feladatokkal való leterheltségükből is fakad, elvéve így az időt és a figyelmet a páciensekről, a tényleges gyógyításról.

A magyar piacon már megjelent pár, a jelen problémával foglalkozó webalkalmazás, szoftver, de ez leginkább a magánrendelési szektorra igaz, az állami egészségügyi intézményekben még nincs egy általános, mindkét fél igényeit teljes mértékben kielégítő alkalmazás, inkább több egymást kiegészítő rendszer létezik, ami megosztott figyelmet és több tanulást igényel.

A hallgató feladata egy olyan webalkalmazás készítése, mely könnyen átláthatóvá, hatékonnyá teszi az orvos és páciense közötti kommunikációt, segít csökkenteni a szükségtelen személyes találkozások számát, valamint megkönnyíti az adminisztrációs feladatok ellátását egy alkalmáson belül. Az alkalmazást a hallgató modern technológiák használatával készíti el: Spring Boot backenddel és React frontenddel.

A hallgató feladatának a következőkre kell kiterjednie:

* Webalkalmazás szerver oldali tervezése és megvalósítása
* Webalkalmazás kliens oldali tervezése és megvalósítása
* Fejlesztés közben tesztek írása, minél magasabb tesztlefedettség elérése
* Ismertesse a felhasznált elveket és architektúrális mintákat, alkalmazott technológiákat

**Tanszéki konzulens:** Dr. Ekler Péter, egyetemi docens

Budapest, 2022. szeptember 20.

Dr. Charaf Hassan

egyetemi tanár

tanszékvezető