Szakdolgozat feladat

**Dávid Dorián**

Mérnökinformatikus hallgató részére

Mobil és webes kliensek erőforrásait kiszolgáló portál tervezése és megvalósítása

Manapság a globalizációnak köszönhetően, egy alkalmazás fejlesztésekor gondolni kell arra, hogy a jövőbeli felhasználók a világ bármely országából származhatnak, ezért fontos biztosítani számukra a szoftverhez kapcsolódó szövegek fordításait legalább a legelterjedtebb nyelveken. Ezek megadása a fejlesztők számára nem a legtriviálisabb feladat, mert az eltérő platformok számára különböző formátumban, struktúrában kell megadni a lokalizációs fájlokat.

Ennek a problémának kiküszöbölésére találhatóak alkalmazások, melyek azt a funkciót látják el, hogy egy közös megadott formátumból kigenerálja az egyes platformoknak megfelelő formátumú fájlokat. A generálási folyamatban a két legkritikusabb pont a többes szám, illetve azon szövegek kezelése, amelyekben találhatóak placeholderek, számok, szövegek részére, mert tipikusan ezek a legeltérőbbek platformok között.

A hallgató feladata egy ilyen feladatot ellátó szoftverrendszer szerver oldali megtervezése és implementálása Spring keretrendszerrel Kotlin nyelven. A folyamatosan bővülő és módosuló fordítások kezelhetősége miatt az adatokat egy jól skálázódó adatbázisban kell eltárolni.

A hallgató feladatának a következőkre kell kiterjednie:

* Tervezze meg a szerverhez tartozó API-t
* Portál szerver oldali tervezése és megvalósítása
* Fejlesztés közben tesztek írása, minél magasabb tesztlefedettség elérése
* Ismertesse a felhasznált elveket és architektúrális mintákat
* Mérje ki a szerver terhelhetőségét

**Tanszéki konzulens:** Dr. Ekler Péter, egyetemi docens

Budapest, 2021. október 05.

Dr. Charaf Hassan

egyetemi tanár

tanszékvezető